In Hondeklipbaai aangekom was ons eerste stop sommer by die wrak van Aristea. Daar is 'n paar braaiplekke en selfs 'n paar kampeerders. Aangesien dit 1 uur die oggend was, het ons sommer agter in die bakkie geslaap.
Van hier is dit toe tyd om in die rigting van die Spoegrivier grotte te gaan. Oppad is daar 'n bouval van wat heel moontlik 'n plaashuis was en hier kon ons eers 'n paar fotos neem.
Daar was 'n groot kouefront oppad Kaap toe en ons was nog nie seker of dit ons sou tref nie. Ons kon 'n baie goeie kampplek kry en dit was ook goed beskut teen die wind.
Dievolgende oggend was daar 'n baie mooi sonsopkoms voordat dit tyd was vir koffie, oppak en aanbeweeg na 'n nuwe avontuur en kampplek.
Dis 'n spoggerige skets van julle besoek aan Hondeklipbaai en Spoegrivier. Dalk kan jy so iets sommer vir 'n tydskrif soos Weg! stuur.